Ο Πανιώνιος διαθέτει ομάδες βόλεϊ ανδρών και γυναικών. Η ομάδα ανδρών υπήρχε πριν από το 1922, από την περίοδο της Σμύρνης. Η γυναικεία ομάδα δημιουργήθηκε το 1926. Τα τελευταία χρόνια αγωνίζεται στην Α1 Εθνική. Ως έδρα χρησιμοποιεί το Κλειστό Γυμναστήριο Ν. Σμύρνης (οδός Αρτάκης) χωρητικότητας 1200 θεατών.

Ιστορικά στοιχεία
-----------------

"Η ομάδα γυναικών το 1932", εφ. "Αθλητικός Τύπος", 19-2-1932.
### Τα πρώτα χρόνια

Ο Πανιώνιος υπήρξε πρωτοπόρος στο γυναικείο βόλεϊ. Από το 1926 ως το 1930 διοργάνωνε "Πρωτάθλημα Πετοσφαίρiσης Συλλόγων Γυναικών" καθώς και νεανίδων μεταξύ των σχολείων θηλέων της Αθήνας υπό το όνομα "Πρωτάθλημα Παρθεναγωγείων". Η γυναικεία ομάδα του συλλόγου συγκροτήθηκε το 1926 και μετείχε στο πρωτάθλημα του 1927. Την αποτελούσαν οι Λ. Καραμπάτη, Α. και Κ. Νικολοπούλου, Θ. Πασχαλίδου, Θ. Βενιεροπούλου, Β. Καρνή.

### Πρωταθλήτρια Αθηνών 1928

Το 1928 η γυναικεία ομάδα κατέκτησε αήττητη το πρωτάθλημα Αθήνας. Την ομάδα αποτελούσαν οι αθλήτριες: Λιλή Καραμπάτη, Σοφία Μπεναρδή, Βενιεράτου, Καραΐσκου, Παναγιωτοπούλου, Κουλουριώτου και οι αδερφές Φ. και Κ. Νικολοπούλου. Στον προκριματικό όμιλο νίκησε τους Α.Ο. Νεανίδων, Ν. Βύρωνος και Αμερικανικό Κολλέγιο Θηλέων Π. Φαλήρου και προκρίθηκε στα ημιτελικά. Εκεί επικράτησε του Γ.Ο. Ελληνίδων με 15-9, 15-9. Στον τελικό ξαναβρήκε τον Α.Ο. Νεανίδων, τον οποίο νίκησε με 2-1 σετ (7-15, 15-4, 15-4).

Από το έτος αυτό ξεκινά η τριετής αήττητη πορεία της γυναικείας ομάδας του Πανιωνίου στο πρωτάθλημα Αθήνας, η οποία θα τερματιστεί τον Ιούλιο του 1930 από το Παλαιό Φάληρο, στα ημιτελικά του πρωταθλήματος Αθήνας, σε έναν αγώνα που οι κυανέρυθρες αποχώρησαν διαμαρτυρόμενες για κάποια απόφαση της διαιτησίας. 

### Πρωταθλήτρια Αθηνών 1929

Το 1929 η γυναικεία ομάδα του Πανιωνίου αναδείχθηκε πάλι πρωταθλήτρια Αθήνας, αήττητη, με τις: Καραμπάτη, Αρμάου, Βενιεράτου, Περίδου, Κουλουριώτου, Καραΐσκου. Στον προκριματικό όμιλο νίκησε τις ομάδες: Χ.Ε.Ν. Εθνικός Γ.Σ. και Ατρόμητος Αθηνών. Στον ημιτελικό επικράτησε του Π. Φαλήρου και στον τελικό ξανά του Α.Ο. Νεανίδων, όπως το 1928. Νίκησε ξανά αλλά αυτή τη φορά με μεγαλύτερη δυσκολία, με 2-1 σετ (13-15, 16-14, 15-12).

### Τα Γυναικεία Πρωταθλήματα του Πανιωνίου (1926-1930)

Από το 1925 ο Πανιώνιος είχε ξεκινήσει τη διοργάνωση πρωταθλημάτων βόλεϊ ανδρών μεταξύ συλλόγων και σχολείων, σε μια προσπάθεια να προωθήσει το άθλημα. Το 1926, παρά το ότι ακόμα δεν υπήρχε τμήμα γυναικείου βόλεϊ σε κανένα σωματείο, ο πρόεδρος του συλλόγου Δημητρός Καραμπάτης τολμά να διοργανώσει πρωτάθλημα γυναικών. Τον Ιανουάριο δημοσιεύει μια ιστορική προκήρυξη, με την οποία καλεί τα σχολεία θηλέων της πρωτεύουσας να δημιουργήσουν ομάδες βόλεϊ και να συμμετάσχουν σε ένα τουρνουά. Η προκήρυξη αυτή, η οποία αποτελεί την ιδρυτική πράξη του γυναικείου βόλεϊ στην Ελλάδα, έγραφε:

*"Ο Πανιώνιος Γυμναστικός Σύλλογος Σμύρνης, εν τω πόθω του όπως παροτρύνη και την θηλείαν νεότητα όπως καταγίνη εις την σωματικήν άσκησιν, προκηρύσσει **αγώνας Βόλεϋ-Μπολ μεταξύ ομάδων μαθητριών** των εν Αθήναις και Πειραιεί δημοσίων και ιδιωτικών Παρθεναγωγείων, των μαθητριών του Διδασκαλείου Γυμναστικής, των φοιτητριών του Πανεπιστημίου και των λοιπών εν τη Πρωτευούση υπό αλλοεθνών διευθυνομένων εκπαιδευτηρίων και ορφανοτροφείων θηλέων... Η έναρξις των αγώνων τούτων ωρίσθη δια την 10ην Απριλίου, ημέραν Κυριακήν, αι δε δηλώσεις συμμετοχής δέον να υποβληθώσι εις τον Σύλλογον μέχρι της 2ας Απριλίου το αργότερον... Οι αγώνες θα πραγματοποιηθώσιν εάν τρεις ομάδες κατά κατώτατον όριον δηλώσωσι συμμετοχήν. Εις την νικήτριαν ομάδα απονεμηθήσονται υπό του Πανιωνίου μετάλλια, εις δε την Σχολήν επαμειβόμενον τριετές έπαθλον."* 
Το πρώτο αυτό τουρνουά βόλεϊ γυναικών διεξήχθη στις 4, 10 και 11 Απριλίου με συμμετοχή των τεσσάρων ομάδων, με νικήτρια το Διδασκαλείο Γυμναστικής.  Το επιτυχημένο ξεκίνημα είχε ως αποτέλεσμα την επόμενη χρονιά να δημιουργηθούν πολλές ομάδες από σωματεία και σχολεία. Αναγκαστικά ο Πανιώνιος διοργανώνει ξεχωριστά πρωταθλήματα: ένα Γυναικών με 8 συλλόγους, αυτή τη φορά υπό την αιγίδα του ΣΕΓΑΣ και ένα Παρθεναγωγείων για μαθήτριες γυμνασίων θηλέων με 6 σχολεία, με άδεια του Υπ. Παιδείας. 

Ο Πανιώνιος συνέχισε να διοργανώνει το αθηναϊκό πρωτάθλημα ως το 1930, θέτοντας τις βάσεις του αθλήματος και στη συνέχεια το ανέλαβε ο ΣΕΓΑΣ.

#### Διοργανώσεις - νικητές

| Έτος | Νικητής σύλλογος | Σωματεία | Σωματεία που μετείχαν |
| --- | --- | --- | --- |
| 1926 | **Διδασκαλείο Γυμναστικής** |  4 | Διδασκαλείο Γυμναστικής, Γυμναστικός Όμιλος Ελληνίδων, Αμερικανικό Κολλέγιο Θηλέων Π. Φαλήρου, Χριστιανική Ένωσις Νεανίδων |
| 1927 | **Γυμναστικός Όμιλος Ελληνίδων** | 8 | Πανιώνιος, Διδασκαλείο Γυμναστικής, Γ.Ο. Ελληνίδων, Πειραϊκός Σύνδεσμος, Αμερικανικό Κολλέγιο Θηλέων Π. ΦαλήρουΧριστιανική Ένωσις Νεανίδων, Α.Ο. Νεανίδων, Γυναικείο Αθλητικό Τμήμα Εθνικής Τραπέζης |
| 1928 | **Πανιώνιος** | 8 | Πανιώνιος, Γυμναστικός Όμιλος Ελληνίδων, Χριστιανική Ένωσις Νεανίδων (Χ.Ε.Ν.), Ατρόμητος Αθηνών, Α.Ο. Νεανίδων
Α.Ο. Νέοι Βύρωνος, Αμερικανικό Κολλέγιο Θηλέων Π. Φαλήρου, Απόλλων Αθηνών (δεν προσήλθε στους αγώνες) |
| 1929 | **Πανιώνιος** | 8 | Πανιώνιος, Α.Ο. Νεανίδων, Α.Ο. Παλαιό Φάληρο, Παναθηναϊκός Α.Ο. Α.Ο. Νέοι ΒύρωνοςΧ.Ε.Ν. Εθνικός Γ.Σ. Ατρόμητος Αθηνών |
| 1930 | **Α.Ο. Παλαιό Φάληρο** |  4\* | **Τελική φάση**: Πανιώνιος, Α.Ο. Νεανίδων, Νήαρ Ηστ Καισαριανής, Α.Ο. Παλαιό Φάληρο |

\*Το 1930 από τους προκριματικούς ομίλους προκρίθηκαν 4 ομάδες στα ημιτελικά.

### Δεκαετία του '30

Δραστηριότητες των ομάδων γυναικών και νεανίδων του Πανιωνίου και συμμετοχή τους στα πρωταθλήματα αναφέρονται συνεχώς από το 1927 ως το 1936. Το 1930 πήρε την 4η θέση στο πρωτάθλημα Αθήνας με βασικές παίκτριες τις: Κουλουριώτου, Κοβασσινού, Καραΐσκου και Γεωργία Στεργίου. Στο πρωτάθλημα του 1935 την ομάδα αποτελούσαν οι: Λιλή Καραμπάτη, Κουλουριώτου, Κακλέα, Ταμπακοπούλου, Προδρομίδου, Βούρλα.

Στς 3 Φεβρουαρίου 1930 η γυναικεία ομάδα βόλεϊ του συλλόγου μετέβη στη Χαλκίδα, όπου έδωσε αγώνα με την Α.Ε. Χαλκίδας, με την ευκαιρία αθλητικών αγώνων που διεξάγονταν εκεί. Αυτή ίσως ήταν η πρώτη φορά που μια γυναικεία αθλητική ομάδα μετέβαινε στην επαρχία προσκαλεσμένη για αγώνες.

### Πρωταθλήτρια Αθηνών 1947 ως 1950

Μεταπολεμικά η ομάδα γυναικών είχε αρχικά επιτυχίες, όπως η κατάκτηση του **πρωταθλήματος Αθηνών-Πειραιώς** που διοργάνωσε ο ΣΕΓΑΣ επί τέσσερις συνεχείς χρονιές, από το 1947 ως το 1950. 

* **Πρωταθλήτρια Αθηνών-Πειραιώς 1947**: Στον τελικό του 1947, που έγινε την 1η Ιουλίου στο γήπεδο Τρίτωνος, αντιμετώπισε την ομάδα του Α.Ο. Νέας Σμύρνης, του μετέπειτα Μίλωνα, και επικράτησε με 2-1 σετ (13-15, 15-11, 16-14). Στον τελικό την κυανέρυθρη ομάδα αποτελούσαν οι αθλήτριες: Ν. Γεωργιάδου, Τ. Παπαδοπούλου, Τ. Πασπαλά, Τ. Μπατσέλα, Α. Στάικου, Α. Γεραλή.
* **Πρωταθλήτρια Αθηνών 1948**: Ο Πανιώνιος αναδείχθηκε άνετα πρωταθλητής Αθήνας νικώντας: Ν. Βύρωνος (15-7, 16-14), Απόλλωνα (15-9, 16-18, 15-7) και Τυφώνα (15-2, 15-1) και άνευ αγώνος: ΕΑΣΑ, Πανελλήνιο, ΠΑΟ και ΑΕΚ. Δυο ακόμα αθηναϊκές ομάδες, ο Έσπερος και ο ΑΟΝΣ, εντάχθηκαν από τον ΣΕΓΑΣ στο όμιλο Πειραιά. Πανιώνιος, Ν. Βύρωνος και Απόλλων προκρίθηκαν στο ενιαίο πρωτάθλημα Αθηνών-Πειραιώς 1949 μαζί με τρεις ομάδες του ομίλου Πειραιά: Ολυμπιακό, Εθνικό και ΑΟΝΣ. Την κυανέρυθρη ομάδα αποτελούσαν οι αθλήτριες: Ν. Γεωργιάδου, Τ. Πασπαλά, Α. Γεραλή, Τ. Παπαδοπούλου, Α. Στάικου, Κερδεμελίδου, Τ. Μπατσέλα.
* **Πρωταθλήτρια Αθηνών-Πειραιώς 1949**: Το πρωτάθλημα γυναικών ξεκίνησε το Μάρτιο του 1949. Στον πρώτο γύρο ο Πανιώνιος έκανε μόνο νίκες με: Ν. Βύρωνος (15-7, 15-9), Ολυμπιακό Π. (14-16, 15-3, 15-5), Απόλλωνα Αθ. (13-15, 15-2, 15-5), ΑΟΝΣ (15-7, 15-4), Εθνικό Π. (15-9, 15-10). Στο β΄ γύρο, που διεξήχθη στη Ν. Σμύρνη, στο γήπεδο Πανιωνίου, το νικηφόρο σερί συνεχίστηκε. Είναι γνωστό μόνο το αποτέλεσμα με τον Ολυμπιακό (15-11, 15-12), ενώ κάποιες ομάδες αποχώρησαν. Έτσι κατέκτησε αήττητος το τρίτο μεταπολεμικό πρωτάθλημα, με δεύτερο τον Εθνικό και τρίτους τους ΑΟΝΣ και Ν. Βύρωνος. Με την κυανέρυθρη ομάδα αγωνίστηκαν οι αθλήτριες: Ν. Γεωργιάδου, Τ. Πασπαλά, Τ. Παπαδοπούλου, Α. Γεραλή, Τ. Μπατσέλα, Παντελόγλου, Παρεπάνε, Στάικου, Λιωνάκη.
* **Πρωταθλήτρια Αθηνών-Πειραιώς 1950**: Το 1950 η γυναικεία ομάδα αναδείχθηκε πρωταθλήτρια Αθηνών-Πειραιώς για τέταρτη συνεχόμενη χρονιά. Στην τελική φάση που διεξήχθη τον Ιούλιο του 1949 αντιμετώπισε νικηφόρα τους: Ν. Βύρωνος, ΑΟΝΣ (15-6, 15-4), ΠΑΟ, Απόλλωνα Αθηνών και στον καθοριστικό για τον τίτλο αγώνα, που διεξήχθη την 1η Αυγούστου 1950 στο γήπεδο του Τρίτωνα, επικράτησε του Εθνικού Πειραιά με 15-12, 7-15, 16-14. Αγωνίστηκαν οι: Πασπαλά (αρχηγός), Μπιάνκη, Γεωργιάδου, Μπατσέλα, Κερδεμελίδου και Ζαπουνίδου.

Το 1951 τερμάτισε στη 2η θέση πίσω από τους Ν. Βύρωνος. Τα επόμενα χρόνια δεν κατάφερε κάποια άλλη διάκριση και σταδιακά η γυναικεία ομάδα αδρανοποιήθηκε.

Επανίδρυση
----------

Το **1987** ιδρύθηκε η Ακαδημία Βόλεϊ Γυναικών με τμήματα μίνι και παγκορασίδων. Καρποί αυτής της προσπάθειας ήταν η κατάκτηση του Πανελληνίου Πρωταθλήματος Παγκορασίδων την περίοδο 1993-94 και του αντίστοιχου Κορασίδων την περίοδο 1995-96. Έτσι επανιδρύθηκε η ομάδα γυναικών και εντάχθηκε στις μικρές κατηγορίες. Σταδιακά έφτασε στη Β΄ Εθνική, όπου αγωνιζόταν ως το 2003. 

Το 2003, με επικεφαλής τους εφόρους Τάκη Χρυσοχόου και Στάθη Νικολούζο ξεκίνησε μια προσπάθεια προγραμματισμού με προοπτική τη σταδιακή ενίσχυση της ομάδας και την άνοδο σε ανώτερες κατηγορίες. Αρχικά, ανέβηκε στην Α2 και το 2007 αναδείχθηκε **πρωταθλήτρια Α2 κατηγορίας** και ανέβηκε στην Α1 κατηγορία για πρώτη φορά στην ιστορία της. Τα επόμενα χρόνια είχε πρωταγωνιστική πορεία στο ελληνικό πρωτάθλημα και δυο φορές τερμάτισε στην πρώτη τετράδα, τις σεζόν 2008-09 και 2009-10. Αγωνίστηκε στην Α1 επί πέντε συνεχόμενες σεζόν ως το 2012 που υποβιβάστηκε.

### 2008-09

Η σεζόν 2008-09 ήταν η καλύτερη ως τότε στην ιστορία του σωματείου. Τερμάτισε στην 6η θέση στην κανονική περίοδο αλλά κατάφερε την πρόκριση στα ημιτελικά των πλέι-οφ και τελικά πήρε την 4η θέση στην τελική κατάταξη. Προπονητής ήταν ο Τέλης Σωτήρχος και την ομάδα αποτελούσαν οι: Ουρανία Γκούζου, Μπιάνκα Μορέιρα Γκόμεζ, Μαρία Τσιάρα, Κατερίνα Πετρουλάκη, Σοφία Ευθυμίου, Καταλίν Κις, Μάγια Λάκουσιτς, Κατερίνα Μαστοράκη, Ευαγγελία Κρέσσου, Κωνσταντίνα Νάστου, Ιουλία Χανδρή. 

### 2009-10

Τη σεζόν 2009-10 πήγε ακόμα καλύτερα. Τερμάτισε στην 5η θέση και μετά τα πλέι-οφ πήρε την 4η θέση της τελικής κατάταξης. **Κέρδισε την έξοδο στην Ευρώπη**, στο Τσάλεντζ Καπ, για πρώτη φορά στην ιστορία της ομάδας αλλά τελικά αρνήθηκε να πάρει μέρος για οικονομικούς λόγους. Στηρίζεται κυρίως σε Ελληνίδες παίκτριες και από το σύλλογο αναδείχθηκε η διεθνής βολεϊμπολίστρια Βίκυ Παπάζογλου.

Στις Εθνικές Κατηγορίες
-----------------------

Η πορεία της ομάδας τα τελευταία χρόνια στις εθνικές κατηγορίες έχει ως εξής:

* 2002-03: Β΄ Εθνική
* 2003-04: Β΄ Εθνική: πρωταθλήτρια, άνοδος
* 2004-05: Α2 Εθνική
* 2005-06: Α2 Εθνική
* 2006-07: Α2 Εθνική: πρωταθλήτρια, άνοδος
* 2007-08: Α1 Εθνική: 7η θέση, συμμετοχή στα πλέι-οφ.
* 2008-09: Α1 Εθνική: 4η θέση.
* 2009-10: Α1 Εθνική: 4η θέση, έξοδος στο Τσάλεντζ Καπ (δεν δήλωσε συμμετοχή).
* 2010-11: Α1 Εθνική: 9η θέση.
* 2011-12: Α1 Εθνική: 11η θέση, υποβιβασμός στην Α2
* 2012-13: Α2 Εθνική: 6η θέση.
* 2013-14: Α2 Εθνική: 5η θέση (Α΄ όμιλος).
* 2014-15: Α2 Εθνική: 5η θέση (Νότιος όμιλος).
* 2015-16: Α2 Εθνική: 1η θέση (Όμιλος Α΄ φάσης), 3η θέση (Όμιλος Β΄ φάσης).
* 2016-17: Α2 Εθνική: 3η θέση (Όμιλος Α΄ φάσης).
* 2023-24 preleague: πρωταθλήτρια άνοδος στην volleyleague

Τίτλοι - Διακρίσεις
-------------------

* Πρωταθλήτρια Αθηνών (ΣΕΓΑΣ): 1928, 1929, 1947, 1948, 1949, 1950.
* Πρωτάθλημα Β΄ Εθνικής: 2004
* Πρωτάθλημα Α2: 2007
* Πανελλήνιο Πρωτάθλημα Κορασίδων: 1995
* Κύπελλο Στρατάκου: 1946

Σύνθεση 2012-13
---------------

Η ομάδα βόλεϊ γυναικών του Πανιωνίου (2009-10).

|  |  |  |  |  |
| --- | --- | --- | --- | --- |
| **Αριθμός** | **Θέση** | **Παίκτρια** | **Έτος γέννησης** | **Ύψος** |
| 1 | Κεντρική |  Μαρία Αναγνωστοπούλου | 1991 | 1,82 |
| 5 |  |  Ελένη Καρακίτσου | 1992 | 1,86 |
| 6 | Λίμπερο |  Μαίρη Τσιάρα | 1982 | 1,78 |
| 7 | Κεντρική |  Κατερίνα Σταυροπούλου | 1981 | 1,81 |
| **8** | **Πασαδόρος (αρχηγός)** |  **Γλυκερία Κωνσταντίνου** | 1982 | 1,72 |
| 9 | Ακραία/λίμπερο |  Μαρία Πάππα | 1989 | 1,72 |
| 10 | Ακραία |  Άννα-Μαρία Δελατόλα | 1997 | 1,78 |
| 11 | Ακραία/λίμπερο |  Ντίντα Νάστου | 1983 | 1,79 |
| 14 | Ακραία |  Αγγελική Καλαφατάκη | 1995 | 1,80 |
|  | Κεντρική |  Αντιγόνη Τσουμητα | 1990 |  |
|  | Διαγώνιος |  Αγγελική Οικονομάκη | 1993 |  |
|  | Ακραία |  Τατιάνα Δαρλάση |  |  |
|  | Ακραία |  Σοφία Σημαντήρη |  |  |

* **Προπονητής**: Θανάσης Θανέλλας

Παραπομπές
----------

1. ↑  «"Η Αθλητική", 19/11/1928, ψηφ. σελ. 53». Αρχειοθετήθηκε από το πρωτότυπο στις 17 Μαρτίου 2016. Ανακτήθηκε στις 21 Δεκεμβρίου 2012.
2. ↑  "Εμπρός", 21/5/1928.
3. ↑  "Εμπρός", 5/6/1928
4. ↑  "Εμπρός", 11/6/1928.
5. ↑  "Εμπρός", 10/6/1929.
6. ↑  "Εμπρός", 16/1/1926.
7. ↑  "Βραδυνή", 8/4/1926, ψηφ. σελ. 48.
8. ↑  "Βραδυνή", 14/4/1926, ψηφ. σελ. 98.
9. ↑  «Βραδυνή, 14/7/1930, ψηφ. σελ. 77». Αρχειοθετήθηκε από το πρωτότυπο στις 18 Οκτωβρίου 2015. Ανακτήθηκε στις 1 Ιανουαρίου 2013.
10. ↑  «Αθλητική Φωνή, 27/5/1935, ψηφ. σελ. 254». Αρχειοθετήθηκε από το πρωτότυπο στις 11 Ιουνίου 2020. Ανακτήθηκε στις 31 Οκτωβρίου 2012.
11. ↑  "Εμπρός", 3/2/1930.
12. ↑  Αθλητική Ηχώ, 3/7/1947.[*νεκρός σύνδεσμος*]
13. ↑  Κυανέρυθρη Ιστορία: Μόνιμος πρωταθλητής Αθηνών στο βόλεϊ γυναικών 1946 ως 1950.

Εξωτερικοί σύνδεσμοι
--------------------

* Επίσημη σελίδα
* Πύλη ενημέρωσης για τον Πανιώνιο

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Πανιώνιος Γυμναστικός Σύλλογος Σμύρνης |
| --- |
|  |
| Ανδρικά ομαδικά τμήματα | 
* Ποδόσφαιρο
* Μπάσκετ
* Βόλεϊ
* Χάντμπολ
* Πόλο
 |
|  |
| Γυναικεία ομαδικά τμηματα | 
* Μπάσκετ
* Βόλεϊ
* Χάντμπολ
* Πόλο
 |
|  |
| Ατομικά τμηματα | 
* Στίβος
* Κολύμβηση
* Ενόργανη γυμναστική
* Τζούντο
* Σκάκι
* Πινγκ-πονγκ
 |
|  |
| Ανενεργά τμήματα | 
* Ποδηλασία
* Κωπηλασία
* Άρση βαρών
* Ποδοαντισφαίριση
 |
|  |
| Πρόεδροι τμημάτων | 
* Θοδωρής Μικρόπουλος
* Θοδωρής Ντάντος
 |
|  |
| Έδρες τμημάτων | 
* Στάδιο Νέας Σμύρνης
* Κλειστό Γυμναστήριο Νέας Σμύρνης
* Δημοτικό Κολυμβητήριο Νέας Σμύρνης
 |
|  |
| Αθλητές | 
* Ποδοσφαιριστές
* Καλαθοσφαιριστές
* Πετοσφαιριστές
* Υδατοσφαιριστές
* Αθλητές στίβου
 |
|  |
| Προπονητές | 
* Προπονητές ποδοσφαίρου
* Προπονητές καλαθοσφαίρισης
* Προπονητές υδατοσφαίρισης
 |
|  |
| Πρόσωπα | 
* Αλέκος Φωτιάδης
* Δημητρός Δάλλας
* Ηρακλής Σακελλαρόπουλος
* Νικόλαος Ανδρεαδάκης
* Γεωργία Στεργίου
* Σοφία Λερίου
* Δημητρός Καραμπάτης
* Παναγιώτης Κονταξάκης
* Θανάσης Σαραβάκος
* Στάθης Χάιτας
* Γιώργος Δέδες
* Νόνι Λίμα
* Μπόμπαν Γιάνκοβιτς
* Φάνης Χριστοδούλου
* Μίλινκο Πάντιτς
 |
|  |
| Γεγονότα | 
* Βαλκανικό κύπελλο συλλόγων 1971
* Κύπελλο Ελλάδος ποδοσφαίρου ανδρών 1978-79
* Κύπελλο Ελλάδος ποδοσφαίρου ανδρών 1997-98
 |
|  |
| Διάφορα | 
* Γυμνάσιον Σμύρνης
* Ορφεύς Σμύρνης
* Πανιώνιοι Αγώνες
* Δάλλεια
* Τουρνουά Ανδρέας Βαρίκας
* Ύμνος Πανιωνίου
* Χρυσός Σταυρός Πανιωνίου
* Νέα Σμύρνη
 |

 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
Ομάδες PreLeague Γυναικών 2021–2022 |
| --- |
|  |
| Α' Όμιλος | 
* Αιγάλεω
* Ζηρίνειος
* Κόρινθος
* Μακεδόνες Κρηνίδων
* Πανιώνιος
* Πρωταθλητές Πεύκων
 |  |
|  |
| Β' Όμιλος | 
* Απόλλων Καλαμάτας
* Άρτεμις Κορυδαλλού
* Βριλλήσια
* Ηλιούπολη
* Ναύαρχος Βότσης
* Χ.Α.Ν.Θ.
 |

 |